

VLADA REPUBLIKE HRVATSKE

Zagreb,12. prosinca 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo hrvatskih branitelja |
| **Predmet:** | Prijedlog odluke o davanju suglasnosti Ministarstvu hrvatskih branitelja za preuzimanje obveza na teret sredstava državnog proračuna Republike Hrvatske u 2025. godini za izvođenje rekonstrukcije zgrade pomoćne namjene u funkciji osnovne zgrade javne i društvene namjene Veteranskog centra u Petrinji - za smještaj hiperbarične komore |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**P r i j e d l o g**

Na temelju članka 48. stavka 2. Zakona o proračunu („Narodne novine“, broj 144/21.), a u vezi s člankom 23. stavkom 3. Zakona o izvršavanju Državnog proračuna Republike Hrvatske za 2024. godinu („Narodne novine“, br. 149/23. i 152/24.), Vlada Republike Hrvatske je na sjednici održanoj \_\_\_\_\_\_\_\_\_ donijela

**ODLUKU**

**o davanju suglasnosti Ministarstvu hrvatskih branitelja za preuzimanje obveza**

**na teret sredstava državnog proračuna Republike Hrvatske u 2025. godini za izvođenje rekonstrukcije zgrade pomoćne namjene u funkciji osnovne zgrade javne i društvene namjene Veteranskog centra u Petrinji - za smještaj hiperbarične komore**

**I.**

Daje se suglasnost Ministarstvu hrvatskih branitelja za preuzimanje obveza na teret sredstava državnog proračuna Republike Hrvatske u 2025. godini u iznosu od 2.053.289,67 eura, s PDV-om, za izvođenje rekonstrukcije zgrade pomoćne namjene u funkciji osnovne zgrade javne i društvene namjene Veteranskog centra u Petrinji - za smještaj hiperbarične komore.

**II.**

Ova Odluka stupa na snagu danom donošenja.

KLASA:

URBROJ:

Zagreb,

P R E D S J E D N I K

mr. sc. Andrej Plenković

**Obrazloženje**

Veteranski centar je javna ustanova za pružanje podrške i usluga braniteljsko-stradalničkoj populaciji kroz program boravka ili smještaja. Osnivač Veteranskog centra je Republika Hrvatska, a u ime osnivača osnivačka prava obavlja Ministarstvo hrvatskih branitelja.

Veteranski centar ima podružnice u Šibeniku, Sinju, Daruvaru i Petrinji. Uz programe i sadržaje koji se već provode, u planu je i uspostava hiperbarične komore u Veteranskom centru u Petrinji kako bi i ta zdravstvena usluga hrvatskim braniteljima i drugim osobama u potrebi bila što dostupnija.

Hiperbarična komora nabavlja se sredstvima donacije Vlade Sjedinjenih Američkih Država temeljem suradnje Ministarstva hrvatskih branitelja i Veleposlanstva Sjedinjenih Američkih Država u Zagrebu, Ureda za obrambenu suradnju.

Ministarstvo hrvatskih branitelja je u otvorenom postupku javne nabave za predmet nabave „Rekonstrukcija zgrade pomoćne namjene u funkciji osnovne zgrade javne i društvene namjene Veteranskog centra Petrinja- za smještaj hiperbarične komore“ donijelo 18. listopada 2024. godine Odluku o odabiru ekonomski najpovoljnije ponude ponuditelja: Ponuditelj Elektro termički sustavi d.o.o., Ulica I industrijski odvojak 8, 35400 Nova Gradiška, s cijenom ponude od 1.642.631,74 EUR bez PDV-a , odnosno ukupnom cijenom ponude od 2.053.289,67 EUR s PDV-om. Za navedeni zahvat ishođena je pravomoćna građevinska dozvola od nadležnog upravnog tijela.

Za plaćanja koja će proizaći iz Ugovora o izvođenju rekonstrukcije zgrade pomoćne namjene u funkciji osnovne zgrade javne i društvene namjene Veteranskog centra Petrinja - za smještaj hiperbarične komore osigurat će se 2.053.289,67 EUR u Državnom proračunu Republike Hrvatske za 2025. godinu i projekcijama za 2026. i 2027. godinu u sklopu razdjela 041 – Ministarstvo hrvatskih branitelja, glave 04105 – Ministarstvo hrvatskih branitelja, aktivnosti A558041 – Administracija i upravljanje, računa 4511 – Dodatna ulaganja na građevinskim objektima.

Prema odredbi članka 48. stavka 2. Zakona o proračunu („Narodne novine“, broj 144/21.), proračunski korisnici državnog proračuna mogu preuzeti obvezu iz ugovora koji zahtijevaju plaćanje u sljedećim godinama, neovisno o izvoru financiranja, isključivo na temelju Odluke Vlade Republike Hrvatske koju predlaže nadležni ministar, a na koju je prethodnu suglasnost dalo Ministarstvo financija.

Prema odredbi članka 23. stavka 3. Zakona o izvršavanju Državnog proračuna Republike Hrvatske za 2024. godinu („Narodne novine“, br. 149/23. i 152/24.) ako ukupna obveza po ugovoru koji zahtijeva plaćanje u sljedećim godinama prelazi iznos 1.500.000,00 eura, odluku o davanju suglasnosti za preuzimanje obveze daje Vlada, na prijedlog nadležnog ministra, a uz prethodnu suglasnost Ministarstva financija, sukladno članku 48. Zakona o proračunu.

Slijedom navedenog, daje se suglasnost Ministarstvu hrvatskih branitelja za preuzimanje obveza na teret sredstava Državnog proračuna Republike Hrvatske u 2025. godini u ukupnom 2.053.289,67 EUR za izvođenje rekonstrukcije zgrade pomoćne namjene u funkciji osnovne zgrade javne i društvene namjene Veteranskog centra u Petrinji - za smještaj hiperbarične komore.